ร้าน Boteya เป็นร้านจากญี่ปุ่น ที่เพิ่งมาเปิดที่ Central World ชั้น 3 ได้ไม่นาน แอบเล็งไว้มาได้สักพักละ จนสบโอกาสมากินกับเพื่อนๆที่ทำงาน เลยได้โอกาสเก็บรูปมาฝากกัน 

ตอนแรกเปิดเมนูมาลังเลว่าว่าจะสั่งข้าวหน้าหมูย่างอยู่นะ แต่เห็นเพื่อนๆสั่งกันหลายคนละ เราเลยสั่งมาเป็น 'เกียวโตราเมนซุปไก่ชาชู' เดี๋ยวรูปไม่หลากหลาย 555++ แต่ก็รู้สึกว่าคิดถูกเลยนะเพราะหมูชาชูในราเมงที่สั่งมาอร่อยดี  

รีวิวนี้คงไม่ได้ลงรายละเอียดเพราะไปทานกันหลายคน ต่างคนต่างสั่ง และต่างคนต่างกินอีกตะหาก เอาเป็นว่าจากความเห็นโดยรวมในแง่รสชาติแล้ว เฉลี่ยให้ 3.5 ดาว  แต่บริการดี ไม่มี service charge เพราะงั้นปัดขึ้นให้เป็น 4 ดาวละกัน 